Цхьа Нуьреш яра шен хиллаваьлла ворлу майра вер цадиталуш. Дукха к1елонаш йора цо Айпина и вен дагахь. Амма ша йо1 хиларна аьтту ца болура. И хила ца йог1у меттигаш дукха нислора дахарехь. Шена хила доллучух са кхиъна, лечкъаш лелара Айпи. Эххар Г1еза-Хьаьжегара пурба а даьккхина, кхин ша дуьненчохь йоккхучу ханна шегара Дела реза воцу х1ума долуьйтру ма дац ша, аьлла шайхана дош а делла, цу юртара д1авахара. Цул т1аьхьа цуьнах хилларг ца хаьа Зандакъхошна. Г1еза-Хьаьжас шена хуург цуьнах дерг цхьанне а ца дийцира.